# Videojòcu

Articulu in nugoresu

Su **videojocu** est unu jòcu chi funtzionat pro mèdiu de unu istrumentu elettronicu, chi impreat una interfaccia omine-macchina e unu ischermu che sistema de output. Si li narat fìntzas, chind unu ingresìsmu, *videogame*, mancari chi su faveddu currettu in limba inglesa siat *video game*. Chie fàchet imprèu de videojòcos si narat "videojocadòre" e, pro jocare, si podet serbìre de perifèricas comente a su joystick, sa tastèra e gòi sichìnde.

Su videojocu est nàschiu in sos annos Chimbànta, a su cumìntzu pro chìrcas issientìficas, ma si at isvilupàu a prenu dae sa secunda meitàde de sos annos Settanta in sùsu.

Dae sos annos Novanta in sùsu, s'industria de videojocos at tèntu sèmper prus impòrtu: in su 2006, adderettùra, pro sa prima bìa in istòria at brincàu pro volùmene de affares s'industria musicale.

## Edade de sos jocadores

Sa fàsca anagrafica de sos chi si pònen a jocare est tra sos sèichi e bintinòve annos, mancàri chi in carchi istadu, comente in su Rennu Unìu, s'edade mediana siat meda prus arta, de cada manèra lompènde a unu massimu de barantanòve annos; in s'istadu italianu est de bintòtto annos.

Oje in dìe, pèri su mundu b'at unos 145 milliones de pessònes chi videojòcan.

## Zenìas de videojòcu

* **Videojocu de abbentura** (*Adventure*)
	+ Abbentura de testu (*Textual adventure*)
	+ Abbentura grafica (*Graphical adventure game* o *Point-and-click*)
		- Abbentura a diapusitivas (*Slide-show adventure* o *Myst-like adventures*)
		- Fughe dae s'istantzia (*Escape the room*)
	+ Abbentura dinamica (*Action adventure*)
	+ Alternate reality games
	+ Survival horror

*OpenArena*, unu isparatòttu in prima pessòne tìpicu chi si bàsat in supra de sa lestrèsa de atziòne.
*Battle for Wesnoth*, unu videojòcu de tràma a mòtas tìpicu chi si bàsat in supra de s'arrejonamèntu.
* **Videojocu de atzione:** (*Action*)
	+ Videojocu a piattaformas (*Platform*)
	+ *Beat 'em up*
		- Beat 'em up a iscurrimèntu
		- Beat 'em up a atobios
	+ Isparatottu (*Shoot 'em up*)
		- Isparatottu in prima persone (*First Person Shooter* – *FPS*)
			* Isparatottu in prima persone tatticu (*First Person Tactical Shooter* – *FPTS*)
		- Isparatottu in tertza persone (*Third Person Shooter – TPS*)
		- Isparatottu chin light gun
	+ Splatter Game
	+ Videojocu stealth

* *God game*
	+ Finghidore de bida (*Life simulation game* oppuru *Sim game*)

* Videojocu musicale
	+ Videojocu de ballu
	+ Videojocu de cantu
	+ Videojocu de dìllu

* Videojocu a dìmandas

* Videojocu de puzzle (*Puzzle game*)

* **Videojocu de rolu** (*Role Playing Game* - *RPG*, oppuru *Computer Role Playing Game* – *CRPG*)
	+ Action RPG
	+ Videojocu de rolu a sa giapponesa (*Japanese Role Playing Game* – *JRPG*)
	+ Videojocu de rolu online
		- MMORPG (*Massively Multiplayer Online Role Playing Game*)
		- MUD (*Multi-User Dungeon* o *Multi-User Dimension*)
		- MUSH (*Multi-User Shared Hallucination*)
		- MOO (MUD Object Oriented)

* **Videojocu de finghidura** (*Simulation video game*)
	+ Finghidore de bolu
	+ Finghidore de ghia
	+ Atteros finghidores, comente a cussu pro sos trenos, e goi sichinde.
	+ Erogame

* **Videojocu isportivu**
	+ - Videojocu de fubalu
		- Videojocu de ghia
		- Atteru isport: atletica, golf, hockey, ippica, tennis, e goi sichinde.

* **Videojocu de trama**
	+ Videojocu de trama a tempus reale (*Real Time Strategy* – *RTS*)
	+ Videojocu tatticu a tempus reale (*Real Time Tactics* – *RTT*)
	+ Videojocu de trama a motas (*Turn Based Strategy* – *TBS*)

* Videojocu de educassiòne (*Edutainment*)
	+ - Videojocu de impàru
			* Videojocu matematicu
			* Videojocu grammaticale e ortograficu
	+ Videojocu de esertzìssios (*Exergaming*)
	+ Serious game